b'\n_START_ARTICLE_\nZaseka\n_START_PARAGRAPH_\nZaseka ali zaska je tradicionalna slovenska zabela, ki se lahko uporablja tudi kot namaz._NEWLINE_Zaseka se pripravi iz prekajene ali sve\xc5\xbee slanine, ki se nare\xc5\xbee na ko\xc5\xa1\xc4\x8dke in nato zmelje v mesoreznici. Sve\xc5\xbeo slanino je potrebno pred mletjem skuhati, pri dimljeni pa to ni potrebno. Masi se doda nastrgan \xc4\x8desen in sol po okusu. S tako zme\xc5\xa1ano maso se napolnijo posodice, nato pa se jo prelije z raztopljeno mastjo, pri \xc4\x8demer je potrebno paziti, da so zapolnjene vse luknjice, saj se druga\xc4\x8de zaseka lahko pokvari. Ponekod so skupaj z zaseko v posode zlagali tudi meso. Temu mesu pravimo meso iz tunke.'